السلام عليكم. لو سمحت ممكن ردك على الشبهة بتاعت "واللائي لم يحضن" لأن في شخص ملحد أثارها على الفيسبوك من فترة ولم يرد عليه أحد برد مقنع. جزاك الله خيرا.
وعليكم السلام ، 3 مقدمات ثم الجواب.  - المقدمة الأولى : مبدئيًا أي ملحد يقول الشيء الفلاني "صح" أو "غلط" ما ينفعش يقول كده قبل ما يجاوب على سؤالين :  1- منين اكتسبنا كبشر فكرة "الصح" و"الغلط"؟ 2- إيه المنظومة الأخلاقية اللي بتستند إليها عشان تؤسس للصح والغلط؟  بمعنى : دلوقتي الملحد بيقول أن إحنا مجرد كائنات تطورت من كائنات أقل في البيئة الحيوانية ، السؤال : القرود والأسود والكلام دا عندها كمّ هائل من الممارسات اللاأخلاقية ، زي الاغتصاب والقتل لمجرد القتل ، بل وحتى الاعتداء الجنسي من ذكر على ذكر بغرض السيطرة ، دلوقتي السؤال : إحنا كبشر ، منين بقا جبنا فكرة الأخلاق والشر والخير والصح والغلط دي؟  الإلحاد بيقول : مافيش ، إحنا اتعودنا على كده ، وبالتالي أصلًا أساسًا الإلحاد ما عندوش مشكلة في ممارسة الجنس مش مع الصغار "البيدوفيليا" لأ ، ماعندوش مشكلة في ممارسة الجنس مع الحيوانات " البيتساليتي" لأنه - جيس وات- كلنا أساسًا حيوانات ، فعادي يعني!  ودا اللي قاله واحد من كبار الملحدين ، وهو "بيتر سينجر" حيث قال: "بما أننا حيوانات ، فلا يجب أن يكون هناك عقاب للبهيمية"  ونفس الكلام اللي قاله لورانس كراوس ، لما اتسأل : أنت ليه شايف الاغتصاب خطا؟ ، فقام قال : "ليس من الواضح لديّ لماذا هو خطا؟"  ونفس الكلام لما ريتشارد دوكينز اتسأل : "هل يمكن القول أن حقيقة أن الاغتصاب غير أخلاقي هي حقيقة عبثية مثل أننا تطورنا بخمس أصابع بدلًا من ستة أصابع؟" فقام جاوب :"تستطيع قول ذلك"  فالسؤال الأولاني هو : أنت بتعترض ليه يا عم الملحد أصلًا؟ ، بتعترض على إيه يعني؟ إذا كان أنت ما عندكش جواب عن مصدر الأخلاق.  أما السؤال الثاني فهو : الواقع بالفعل بيقول أن البشر عندهم منظومة أخلاق ، صح؟ ، طب ، أين تأسست؟ هل تستطيع تأسيس أي منظومة أخلاقية بعيدًا عن الدين أصلًا؟  الإجابة : لأ ، مافيش منظومة أخلاقية متسقة مع ذاتها تصلح أنه يبقى اسمها "منظومة أخلاقية" دون وجود "مصدر علوي" يؤسس لها ، ودا اللي عبّر عنه دوستويفسكي قائلًا :"بدون الله = يصبح كل شيء مباح" واللي عبّر عنه نيتشه فيلسوف الإلحاد الأول بقوله :"إذا كان الإله قد مات ، فلا داعي للتمحك في ظلاله(يقصد الأخلاق)"  وهو نفس اعتراف ريتشارد دوكينز لما قال : "ليست كل الأحكام المطلقة مستمدة من الدين ، ولكنه يبقى من الصعب جدًا الدفاع عن القيم الأخلاقية المطلقة بدون أرضية دينية"  وبالتالي الملحد بهذا الاعتراض ما يعرفش أنه بيوقع نفسه في مأزق يضطره للاعتراف بالدين كمنظومة أخلاقية أصلًا ، أو مافيش أخلاق!  يعني ملخص الكلام اللي فوق دا في السؤال التالي : أنت بتقول أن زواج الصغيرة خطأ أخلاقي ، مين أين أتيت بفكرتك المجردة المطلقة عن الأخلاق والصواب والخطا؟ ، ومن أين اكتستبها وما هو مبررها وأنت رؤيتك للكون أنه مجرد عبث بلا معنى وأننا مجرد غبار كوني - بتعبير نيل تايسون - أو مجرد وسخ كيميائي على كوكب متوسط الحجم - بتعبير ستيفن هوكينج - (1) يتبع في الجواب التالي..